SL
C 207/38
Uradni list Evropske unije
23.5.2022
Sodba Splošnega sodišča z dne 30. marca 2022 – SFD/EUIPO – Allmax Nutrition (ALLNUTRITION DESIGNED FOR MOTIVATION) (Zadeva T-35/21) (1) (Znamka Evropske unije – Postopek z ugovorom – Prijava figurativne znamke Evropske unije ALLNUTRITION DESIGNED FOR MOTIVATION – Prejšnje besedne znamke Evropske unije ALLMAX NUTRITION – Relativni razlog za zavrnitev – Verjetnost zmede – Člen 8(1)(b) Uredbe (ES) št.
207/2009 (postal člen 8(1)(b) Uredbe (EU) 2017/1001)) (2022/C 207/49) Jezik postopka: angleščina Stranke Tožeča stranka: SFD S.A. (Opole, Poljska) (zastopnik: T. Grucelski, odvetnik) Tožena stranka: Urad Evropske unije za intelektualno lastnino (zastopnika: J. Ivanauskas in V. Ruzek, agenta) Druga stranka v postopku pred odborom za pritožbe pri EUIPO: Allmax Nutrition Inc. (North York, Ontario, Kanada)
Predmet Tožba zoper odločbo drugega odbora za pritožbe pri EUIPO z dne 28. oktobra 2020 (zadeva R 511/2020-2) v zvezi s postopkom z ugovorom med družbama Allmax Nutrition in SFD.
Izrek 1.
Tožba se zavrne. 2.
Družbi SFD S.A. se naloži plačilo stroškov.
(1)
UL C 98, 22.3.2021.
Sodba Splošnega sodišča z dne 30. marca 2022 – PO/Komisija (Zadeva T-36/21) (1) (Javni uslužbenci – Uradniki – Zaposlovanje – Razpis javnega natečaja EPSO/AD/338/17 – Nevpis na rezervni seznam – Člen 21 Listine o temeljnih pravicah – Člen 1(d)(1) in (4) Kadrovskih predpisov – Razumna prilagoditev – Načelo prepovedi diskriminacije na podlagi invalidnosti – Direktiva 2000/78/ES – Obveznost obrazložitve – Dolžnost skrbnega ravnanja – Odgovornost – Premoženjska in nepremoženjska škoda) (2022/C 207/50) Jezik postopka: francoščina Stranki Tožeča stranka: PO (zastopnici: L. Levi in A. Blot, odvetnici) Tožena stranka: Evropska komisija (zastopnici: I. Melo Sampaio in D. Milanowska, agentki)
Predmet Tožeča stranka s tožbo na podlagi člena 270 PDEU predlaga, prvič, razglasitev ničnosti odločbe natečajne komisije z dne 29. aprila 2020 o nevpisu njenega imena na rezervni seznam javnega natečaja EPSO/AD/338/17, ki je bila sprejeta po ponovnem preizkusu, in odločbe organa za imenovanje z dne 14. oktobra 2020 o zavrnitvi njene pritožbe, ter drugič, povračilo škode, ki naj bi jo utrpela zaradi teh odločb.